CELEX: 32006R0592
Language: bg
Date: 2006-04-12 00:00:00
Title: Регламент (ЕО) № 592/2006 на Комисията от 12 април 2006 година за изменение на приложение II към Регламент (ЕИО) № 2092/91 на Съвета за биологичното производство на земеделски продукти и неговото означаване върху земеделските продукти и храни

Важна правна забележка

|

32006R0592

Официален вестник n° L 104 , 13/04/2006 стр. 0013 - 0014

		20060412Регламент (ЕО) № 592/2006 на Комисиятаот 12 април 2006 годиназа изменение на приложение II към Регламент (ЕИО) № 2092/91 на Съвета за биологичното производство на земеделски продукти и неговото означаване върху земеделските продукти и храниКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храните [1], и по-специално член 13, второ тире от него,като има предвид, че:(1) Регламент (ЕО) № 4473/2002 на Комисията от 15 март 2002 г. за изменение на приложения I, II и VI към Регламент (ЕИО) № 2092/91 относно биологичното производство на земеделски продукти и неговото означаване върху земеделските продукти и храните, и който установява подробни правила по отношение на представянето на информация за употребата на медни съединения [2], разшири разрешението да се използват компостирани или ферментирали битови отпадъци в биологичното земеделие с редица условия за употребата им в продължение на четири години, в очакване на възможно преразглеждане на тези условия след изтичането на този период от време в светлината на възможно ново общностно законодателство за битовите отпадъци.(2) Четиригодишният период изтича на 31 март 2006 г. и ново законодателство на Общността за използването на битовите отпадъци все още не е прието. Следователно, се смята, че е подходящо да се запази разрешението за използването на компостирани или ферментирали битови отпадъци в биологичното земеделие съгласно настоящите условия, но без по-нататъшни ограничения във времето.(3) Следователно приложение II към Регламент (ЕИО) № 2092/91 трябва да бъде съответно изменено.(4) Мерките, предвидени в настоящия регламент, са в съответствие със становището на Комитета, създаден по силата на член 14 от Регламент (ЕИО) № 2092/91,ПРИЕ НАСТОЯЩИЯ РЕГЛАМЕНТ:Член 1Приложение II към Регламент (ЕИО) № 2092/91 се изменя в съответствие с приложението към настоящия регламент.Член 2Настоящият регламент влиза в сила в деня на публикуването му в Официален вестник на Европейския съюз.Влиза в сила от 1 април 2006 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 12 април 2006 година.За КомисиятаMariann Fisсher BoelЧлен на Комисията[1] ОВ L 198, 22.7.1991 г., стр. 1. Регламент, последно изменен с Регламент (ЕО) № 1916/2005 на Комисията (ОВ L 307, 25.11.2005 г., стр. 10).[2] ОВ L 75, 16.3.2002 г., стр. 21. Регламент, последно изменен с Регламент (ЕО) № 746/2004 (ОВ L 122, 26.4.2004 г., стр. 10).--------------------------------------------------20060412ПРИЛОЖЕНИЕВ таблицата в част А от приложение II към Регламент (ЕИО) № 2092/9 (Торове и почвени подобрители), от рубриката "Компостирани или ферментирали битови отпадъци" се заличава следното: "Само през периода, изтичащ на 31 март 2006 г."--------------------------------------------------